#### Številka: 03216-7/2013-3

Datum: 2. 9. 2013

**ZAPISNIK**

24. redne seje Odbora za urejanje prostora in urbanizem, ki je bila v ponedeljek 2. 9. 2013 s pričetkom ob 18.00 uri, v Klubu 15, Mestne hiše, Mestni trg 1, Ljubljana.

NAVZOČI ČLANI:

Predsednik prof. Janez Koželj, ostali člani, Bojan Albreht, Gregor Istenič, Sašo Rink, mag. Maja Simoneti in tajnik odbora Jan Skoberne.

NAVZOČNOST OPRAVIČILA:

Člana podpredsednik Mirko Brnič Jager, mag. Blaž Lokar.

NAVZOČI OSTALI VABLJENI:

Vodja Oddelka za urejanje prostora mag. Miran Gajšek s sodelavci Barbaro Jovan in Eugenom Čargo, iz Oddelka za ravnanje z nepremičninami vodja Simona Remih in Katja Osolin, za vodjo Oddelka za gospodarske javne službe in promet Davida Polutnika Gorazd Gorkič, za direktorico RRA LUR mag. Liljano Madjar Urša Kisovec in predstavniki izdelovalcev urbanističnih rešitev za Kolizej Mojca Kalan Šabec iz ŠKŠ ARHITEKTI in predstavnice investitorja »g. Anderliča« Jasminka Čišić ter Branka Matjašič.

Na zasedanju je sklepčnost zagotovilo 5 članov.

Gradiva: k 2. tč. so člani odbora svetniki prejeli s sklicem 28. seje MS MOL, gradivo je dosegljivo tudi v elektronski obliki na spletnem naslovu:

- <http://www.ljubljana.si/si/mol/mestni-svet/seje/2010-2014/84064/detail.html>.

- <http://www.ljubljana.si/si/mol/mestni-svet/odbori-mestnega-sveta/odbor-za-urejanje-prostora-in-urbanizem/>.

Predsednik odbora, podžupan prof. Janez Koželj, je sejo vodil in dal v razpravo predlagan dnevni red. Ker ni bilo razprave, je bil dan na glasovanje

**PREDLOG SKLEPA:**

**Odbor sprejme dnevni red 24. seje Odbora za urejanje prostora in urbanizem.**

Navzočih je bilo 5 članov.

Za je glasovalo 5 članov. Proti ni glasoval nihče.

Sklep **je bil** sprejet.

**SPREJETI DNEVNI RED:**

1. Potrditev zapisnika 23. redne seje odbora
2. Obravnava dela gradiva in gradiv iz pristojnosti delovnega telesa mestnega sveta za 28. sejo MS MOL sklicana za 16. september 2013:

- **5. Poročilo o izvrševanju proračuna Mestne občine Ljubljana za leto 2013 za obdobje**

 **od 1. 1. do 30. 6. 2013**

**- 6. Dopolnjeni osnutek Odloka o spremembah in dopolnitvah Odloka o sprejetju**

 **ureditvenega načrta za območje urejanja MM 9/2 Pokopališče Sostro**

**- 7. Dopolnjeni osnutek Odloka o občinskem podrobnem prostorskem načrtu 106 –**

 **Kolizej**

**- 8. Predlog Sklepa o ukinitvi grajenega javnega dobra na nepremičninah s parc. št.**

 **2230/7 in 1954/6, obe k. o. 2636 – Bežigrad**

**- 9. Predlog Sklepa o ukinitvi grajenega javnega dobra na nepremičnini s parc. št.**

 **2220/5, k.o. 2636 – Bežigrad (ID 6227778)**

**- 10.Predlog Sklepa o ukinitvi grajenega javnega dobra na nepremičninah s parc. št.**

 **2223/8 in 2223/9, obe k. o. 2636 – Bežigrad**

1. Pobude in vprašanja

**AD 1**

**POTRDITEV ZAPISNIKA 23. REDNE SEJE ODBORA**

Predsednik odbora je ugotovil, da člani nimajo pripomb na zapisnik, zato je dal na glasovanje

**PREDLOG SKLEPA:**

**Odbor za urejanje prostora in urbanizem potrdi zapisnik 23. redne seje odbora.**

Navzoči sobili 4 člani.

Za so glasovali 4 člani. Proti ni glasoval nihče.

Sklep **je bil** sprejet.

**AD 2**

OBRAVNAVA GRADIVA KOT PRISTOJNEGA DELOVNEGA TELESA MESTNEGA SVETA ZA 28. SEJO MS MOL SKLICANA ZA 16. SEPTEMBER 2013:

**5.tč.**

**Poročilo o izvrševanju proračuna Mestne občine Ljubljana za leto 2013 za obdobje od 1. 1. do 30. 6. 2013**

Uvodoma sta predstavial gradivo iz pristojnosti Oddelka za ravnanje z nepremičninami Simona Remih, iz pristojnosti Oddelka za urejanje prostora vodja mag. Miran Gajšek.

V uvodu k razpravi je o stanju projektov iz pristojnosti obeh oddelkov povedal svoje stališče predsednik odbora, Janez Koželj, ki je svoje stališče podprl z izkušnjami pristojnega podžupana ter označil stanje na projektih za kritično. Za primer je dal, s svojim globokim obžalovanjem, da ni s strani investitorjev pripravljenosti niti za sofinanciranje enega delovnega mesta v pisarni za zagon projekta »Partnerstvo Šmartinka«, da ni posluha niti s strani državnih organov in Slovenskih železnic za projekt »Prometne glave« v središču prestolnice ipd. Razpravi so se pridružili ostali člani odbora in podali svoje stališče.

Po zaključeni razpravi je odbor sprejel

**SKLEP:**

**Odbor za urejanje prostora in urbanizem se je seznanil s Poročilom o izvrševanju proračuna Mestne občine Ljubljana za leto 2013 za obdobje od 1. 1. do 30. 6. 2013 v delih iz pristojnosti odbora.**

Sklep **je bil** sprejet s 5 glasovi **za** in o glasom **proti** od 5 navzočih.

**6.tč.**

**Dopolnjeni osnutek Odloka o spremembah in dopolnitvah Odloka o sprejetju ureditvenega načrta za območje urejanja MM 9/2 Pokopališče Sostro.**

Gradivo je predstavil sodelavec OUP Eugen Čargo.

Po zaključeni obravnavi je odbor sprejel

**SKLEP:**

**Odbor za urejanje prostora in urbanizem podpira sprejem Dopolnjenega osnutka Odloka o spremembah in dopolnitvah Odloka o sprejetju ureditvenega načrta za območje urejanja MM 9/2 Pokopališče Sostro skupaj s pripombami članov odbora.**

**Pripombe članov odbora:**

1. Ob Cesti II. grupe odredov naj se uredi parkirišča samo prečno vzdolžno, med parkirišči in cesto pa se uredi zeleni pas z drevoredom.
2. Hodnik za pešce ob Cesti II. grupe odredov mora potekati preko neprekinjenega hodnika, uvoz in izvoz na parkirišča naj poteka preko poglobljenega robnika.
3. Dodatno se lahko parkirna mesta predvidi še na severni strani razširjenega pokopališča, do koder že danes poteka servisna pot ob OŠ Sostro.
4. V odloku naj se predvidi ozelenitev parkirišča z najmanj enim drevesom na štiri parkirna mesta, v grafiki pa spremeni razmestitev saditve na parkirišču in dopolni saditev ob njem tako, da bo osenčenih čim več parkirnih mest.
5. Preveri naj se možnosti za izdelavo mobilnostnega načrta za pokopališče, ki lahko zagotovi racionalnejše urejanje parkiranja kot je predvideno v predloženem osnutku (izmenjavo parkirnih mest).
6. Predlog širitve naj oblikovalsko in funkcionalno loči obe fazi širitve tako, da bo I. faza širitve pokopališča po izvedbi delovala v prostoru kot smiselno zaključena prostorska ureditev. Novi pokopališki zid naj bo po I. fazi širitve vzporeden z linijo obstoječega zidu. Notranja struktura grobnih polj in poti naj bo funkcionalno prilagojena potrebam delovanja v I. fazi.
7. Predvidi naj se notranje strukturiranje razširjenega pokopališča na pokopna polja obsajena z živo mejo.

**Obrazložitev pripomb 1-5:**

Obstoječe parkirišče ob Cesti II. grupe odredov poleg pokopališča Sostro ima zadostne kapacitete za razširjeno pokopališče. Ob izrednih razmerah, kakršne so ob 1. novembru, pa je treba v vsakem primeru organizirati tudi parkiranje ob Cesti II. grupe odredov, zato širitev parkirišča ni potrebno. Prav tako naj se zato načrtovano kapaciteto novih parkirnih mest zmanjša, predvidi le 1 linijo parkirnih mest prečno na cesto, ločeno od nje z drevoredom. Dodatna nova parkirna mesta se lahko predvidi tudi na severni strani širitve pokopališča, do katere že poteka servisna pot.

Sklep **je bil** sprejet s 4 glasovi **za** in 0 glasom **proti** od 4 navzočih.

**7.tč.**

**Dopolnjeni osnutek Odloka o občinskem podrobnem prostorskem načrtu 106 – Kolizej,**

Pred sejo je podpredsednik Mirko Brnič Jager sporočil vsem članom odbora, da ne podpira sprejema akta, vendar njegove opredelitve glasu ni dovoljeno upoštevati pri končnem glasovanju.

Gradivo je predstavila sodelavka OUP Barbara Jovan.

Po zaključeni obravnavi je odbor sprejel

**SKLEP:**

**Odbor za urejanje prostora in urbanizem podpira sprejem Dopolnjenega osnutka Odloka o občinskem podrobnem prostorskem načrtu 106 – Kolizej skupaj s pripombami članov odbora.**

**Pripombe članov odbora:**

1. Besedilo odloka je treba spremeniti tako, da bodo prometne rešitve usklajene z načrtovanimi ureditvami Gosposvetske ceste. Predvidi naj se drevored med cestiščem in pločnikom s kolesarsko stezo v območju predvidene novogradnje.
2. Preveri naj se možnost zasaditve drevoreda vzdolž novogradnje ob Zupančičevi ulici.
3. V pritličju stavbe A ob Gosposvetski cesti naj bodo dovoljene samo javno dostopne dejavnosti. Preveri naj se, da bo etažna višina pritličja najmanj 4.00 m.
4. V stavbi A ali B je potrebno zagotoviti več namensko dvorano za izvajanje kulturno umetniškega programa!
5. Za potrebe novih stanovalcev je treba zagotoviti otroško igrišče in športne površine. Preveri naj se možnosti, da se igrišče za majhne otroke uredi v okviru nove gradnje, za večje otroke in šport pa se zagotovi površine s prenovo obstoječega igrišča v Parku slovenske reformacije, za katero se zaveže investitorja v okviru plačila komunalnega prispevka.
6. Ozelenitve prostih površin znotraj območja urejanja se predvidi v programu komunalnega urejanja zemljišč, ki se financirajo iz sredstev MOL po rednem programu komunalnih dejavnosti.

**Obrazložitev pripomb 1-3**

V pripombah navedene spremembe niso predvidene z osnutkom akta, zato je v prometnem delu potrebno grafike in besedila akta uskladiti z načrti za preureditev Slovenske in Gosposvetske ceste.

Vozišče Gosposvetske ceste bo zoženo, možna bo ureditev enostranskega drevoreda, križišče Župančičeve ulice, Gosposvetske ceste inVošnjakove ulice bo spremenjeno v klasično štirikrako križišče s prehodi za pešce in kolesarje v vseh smereh, prav tako bo spremenjena ureditev postajališč LPP ipd.

Sklep **je bil** sprejet s 4 glasovi **za** in 0 glasom **proti** od 4 navzočih.

**8.tč.**

**Predlog Sklepa o ukinitvi grajenega javnega dobra na nepremičninah s parc. št. 2230/7 in 1954/6, obe k. o. 2636 – Bežigrad**

Gradivo je predstavil sodelavec OGDP Gorazd Gorkič.

Po zaključeni obravnavi je odbor sprejel

**SKLEP:**

**Odbor za urejanje prostora in urbanizem podpira sprejem Predloga Sklepa o ukinitvi grajenega javnega dobra na nepremičninah s parc. št. 2230/7 in 1954/6, obe k. o. 2636 – Bežigrad.**

Sklep **je bil** sprejet s 4 glasovi **za** in 0 glasom **proti** od 4 navzočih.

**9.tč.**

**Predlog Sklepa o ukinitvi grajenega javnega dobra na nepremičnini s parc. št. 2220/5, k.o. 2636 – Bežigrad (ID 6227778)**

Gradivo je predstavil sodelavec OGDP Gorazd Gorkič.

Po zaključeni obravnavi je odbor sprejel

**SKLEP:**

**Odbor za urejanje prostora in urbanizem podpira sprejem Predloga Sklepa o ukinitvi grajenega javnega dobra na nepremičnini s parc. št. 2220/5, k.o. 2636 – Bežigrad (ID 6227778).**

Sklep **je bil** sprejet s 4 glasovi **za** in 0 glasom **proti** od 4 navzočih.

**10.tč.**

**Predlog Sklepa o ukinitvi grajenega javnega dobra na nepremičninah s parc. št. 2223/8 in 2223/9, obe k. o. 2636 – Bežigrad.**

Gradivo je predstavil sodelavec OGDP Gorazd Gorkič.

Odbor se je uvodoma seznanil s strani pooblaščenega predstavnika predlagatelja, da sta predmetni zemljišči del ceste, ki se nahaja v območju urejanja, za katerega velja Sklep o začetku priprave OPPN za del območja urejanja BO 1/1 in ŠO 1/1 (Uradni list RS, št. 3 /08).

Po zaključeni obravnavi je odbor sprejel

**SKLEP:**

**Odbor za urejanje prostora in urbanizem podpira sprejem Predloga Sklepa o ukinitvi grajenega javnega dobra na nepremičninah s parc. št. 2223/8 in 2223/9, obe k. o. 2636 – Bežigrad.**

Sklep **je bil** sprejet s 4 glasovi **za** in 0 glasom **proti** od 4 navzočih.

**AD 4**

**POBUDE IN VPRAŠANJA**

Člani odbora niso razpravljali.

S tem je bil izčrpan dnevni red 23. seje odbora, ki jo je zaključil predsednik ob 20.10 uri.

Zapisal

*Jan Skoberne Prof. Janez KOŽELJ*

Višji svetovalec I. Predsednik

**Pripombe Lokar OUPiU**

**From:** Blaz Lokar [mailto:blaz.lokar@gmail.com]
**Sent:** Monday, September 02, 2013 7:34 AM
**To:** Jan Skoberne
**Cc:** bojan.albreht@zlatarnacelje.si; Gregor Istenič; Maja Simoneti; mirko.brnic.jager@sds.si; Sašo Rink

**Spoštovani kolegi,**

 prilagam moje pripombe na OPPN Kolizej in OPPN pokopališče Sostro, za katere Vas prosim da jih podprete in sprejmete.

**7.TOČKA OPPN Kolizej**

OPPN Kolizej podpiram in glasujem za sprejetje osnutka, odbornike pa dodatno prosim da sprejetje naslednjih pripomb:

* Gosposvetska cesta bo zaradi nove ureditve Slovenske ceste spremenjena. Vozišče Gosposvetske ceste se zožuje, predvidi se prostor za enostranski drevored, križišče Župančičeve-Gosposvetske-Vošnjakova se spreminja v klasično 4-krako križišče z prehodi za pešce in kolesarjev v vseh krakih, drugačna ureditev LPP postajališč itd.. OPPN teh sprememb ni upošteval, zato je v prometnem delu (tekst, grafika) potrebno načrte uskladi z načrti za spremembo Slovenske (Gosposvetske) ceste.

**Pripomba 1:** OPPN Kolizej je potrebno uskladi z predvidenimi spremembami na Gosposvetski cesti.

* z upoštevanjem sprememb na Gosposvetski cesti se predvidi tudi drevored med cestiščem Gosposvetske ulice in hodnikom z kolesarsko stezo v območju predvidene novogradnje

**Pripomba 2:** V OPPN se doda člen, ki zahteva postavitev drevoreda ob Gosposvetski cesti med cestiščem in hodnikom z kolesarsko stezo.

* V stavbi A so predvidene različne dejavnosti, kar je pravilno. Dodatno je potrebno zavezati investitorja, da so v pritličju stavbe A ob Gosposvetski cesti izključno dovoljene javno dostopne dejavnosti (se pravi da npr. pisarne niso dopustne). Po možnosti bi bilo idealno predvideti pritličje višine 4m.

**Pripomba 3:** V pritličju stavbe A ob Gosposvetski cesti so dopuste izključno javno dostopne dejavnosti. Višina pritličja se predvidi na 4m.

**6.TOČKA OPPN** pokopališče Sostro

OPPN pokopališče Sostro podpiram in glasujem za sprejetje osnutka, odbornike pa dodatno prosim da sprejetje naslednjih pripomb:

* obstoječe parkiršče ob Cesti II. grupe odredov poleg pokopališča Sostro ima zadostne kapacitete za razširjeno pokopališče. Ob izrednih razmerah, kot je 1. November, je dovoljeno parkiranje ob celotni trasi Ceste II. grupe odredov, zato širitev parkirišča ni potrebno. Predvidi se lahko le 1 linijo obcestnih parkirnih mest (lahko so to prečna parkirna mesta) ob Cesti II. grupe odredov z zasaditvijo drevoreda med pločnikom in parkirnimi mesti. Dodatno se lahko predvidi nova parkirna mesta na severni strani širitve pokopališča, do katere že danes poteka servisna pot ob OŠ Sostro.

**Pripomba:** Ob Cesti II. grupe odredov je dovoljeno zgraditi 1 linijo (prečnih) parkirnih mest ob cestišču. Med cestiščem in novimi parkirnim mesti se predvidi gost drevored. Hodnik za pešce ob Cesti II. grupe odredov mora potekati preko neprekinjega hodnika, uvoz in izvoz na parkirišča poteka preko poglobljenega robnika. Dodatno se lahko parkirna mesta predvidi severni strani širitve pokopališča, do katere že danes poteka servisna pot ob OŠ Sostro.